Maca trarrayt n GREIMAS, tettwasezɣen si tama n umaẓray R. BARTHES imi netta yettwali tarrayt-a ur d-tettak ara akk timusniwin yellan ɣef uwadem, yettwalli-tt taḥbes kan ɣer tigawt d twuri n uwadem deg uḍris. R. BARTHES yettwali imazrayen-a imenza, ɛezlen tama n yiman n yiwudam: ɛezlen tamagit-nsen. Ɣef waya netta yessumer-d tikti ara yesduklen gar temlilt n yiwudam d yiman-nsen3. Deg waya ad d-naf tiẓri-nniḍen i yerran lwelha-s ɣer sin n yeḥricen-a (tawuri d yiman) d tiẓri tasnazmult.Tagi yesnulfa-tt-id F. D. SAUSSURE Iswi-is d tazrawt n uwadem am wakken d azmul deg uḍris. Azmul-a d netta i ɣ-d-yettakken tiktiwin d unamek ɣef usentel n taḥkayt neɣ ɣef yiswi n taḥkayt n wungal.